OpenLLM-France/wikimedia huggingface dataset:
# Gerhardtia borealis

Gerhardtia borealis Lyophyllaceae familiako onddo espezie bat da.
Sinonimoak: Agaricus borealis (Basionimoa), Tricholoma boreale, Lyophyllum incarnatobrunneum, Rhodocybe calocyboides, Lyophyllum serius, Lyophyllum boreale, Gerhardtia seria, Gerhardtia incarnatobrunnea.

## Deskribapena

Kapela: 4 eta 7 cm bitarteko diametrokoa, lehenengo ganbila, gero gutxi-asko zapaldua, konkordun samarra, eta pixka bat titiduna ale batzuetan. Kapelaren azala glabroa, gelifikatua, higrofanoa ez, larru kolorekoa, arre-laranja kolorekoa erdian ilunagoa. Ertz uhindua, kolore argiagoarekin, kanpoaldean ia zurixka, inbolutua ale gazteetan, gero zuzena eta soberakinekin.
Orriak: Nahiko trinkoak, bihurgunetsuak, adnatuak edo ia libreak, orritxo ugarirekin, zurixkak edo krema kolorekoak, ertz irregularrarekin. Espora jalkina zuria.
Orri libreak: Oinera hurbiltzen diren orriak baina ukitzen ez diotenak.
Hanka: 5 eta 8 cm bitarteko garaierakoa eta 0,8 eta 1 cm bitarteko diametrokoa, zilindrikoa, pixka bat okertua, barnehuts samarra ale zaharretan, fibrilosoa, goialdean pruinaduna, zurixka edo krema-boli kolorekoa, orrien antzekoa; maneiatzen denean tonalitate okre antzekoak hartzen ditu oinarrirantz.
Haragia: Zurixka eta kolorez aldatzen ez dena, pepino usaina irinarenarekin nahastua eta zapore mingotsa, leuna.
Etimologia: Tricholoma hitza grekotik dator, ilea, txirikorda, lumatxarekin tolesturan zehar, nahiz eta espezie gutxi batzuek baino ez dituzten iledun kapelak

## Jangarritasuna

Ez da jangarria

### Banaketa eremua

Kanada, Ameriketako Estatu Batuak, Europa.

## Erreferentziak

* ↑ (Gaztelaniaz) Velazquez Vergara José Ignacio, Suarez Gil Angela. (2009). Banco de setas.
* ↑ Gerhardtia borealis: GBIF—the Global Biodiversity Information Facility.

## Kanpo estekak

* Datuak: Q10504442
# Gerhard Rodax

Gerhard Rodax (Tattendorf, 1965eko abuztuaren 29a - Trauskirche, 2022ko azaroaren 16a) austriar futbolaria izan zen.
Admira Wacker taldean hasi zuen bere kirol ibilbidea, eta 1989-90 denboraldian Austriako futbol ligako golegile nagusia izan zen. Atletico Madrilen denboraldi bat jokatu eta Austriara itzuli zen Austria Viena taldera.
1985 eta 1991 artean 20 partida jokatu zituen Austriako futbol selekzio nazionalarekin eta 1990eko Munduko Futbol Txapelketan parte hartu zuen.

## Palmaresa

Atlético Madrid
* Espainiako Futbol Errege Kopa: 1991
Banakoa
* Austriako futbol ligako golegile nagusia: 1990

## Kanpo estekak

* Datuak: Q896151
# Gerhardsbrunn

Gerhardsbrunn Alemaniako udalerria da. Renania-Palatinatua estatuan dago, [[Kaiserslautern (barrutia)|Kaiserslautern]] barrutian. 2014an 174 biztanle zituen 10,03 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q628040
* Multimedia: Gerhardsbrunn / Q628040
# Gerhart Hauptmann

Gerhart Hauptmann (Obersalzbrunn, Alemania, 1862ko azaroaren 15a - Agnetendorf, Alemania, 1946ko ekainaren 6a) alemanezko idazlea izan zen. Breslaun hazi egin zen, eta etxean hil zen arren, hortik urrun lurperatu behar izan zuten Poloniako gobernuaren agindua zela-eta. Hari jarraituz, alemaniar guztiak egotzi zituzten poloniar lurraldetik urte haietan. Agnetendorf udalerria alemaniarra izan zen, baina poloniar bilakatu zen Jagniątków izena hartuz.
Émile Zolaren eragina nabaria duen lehen dramarekin, Vor Sonnenaufgang (1889, Egunsentiaren aurretik), Alemaniako naturalismoaren ezaugarriak finkatu zituen: alde batetik, giroak eta pertsonaiaren jatorriak berebiziko garrantzia dute, eta bestetik, dialektoak erabiltzen dira.
Handik hiru urtera, bere obra nagusia idatzi zuen: Die Weber (Ehuleak). Lehen idatzaldian Silesiako dialektoz idatzia zen drama horretan, Silesian 1844an gertaturiko matxinada kontatu zuen, molde epikoen bidez. Naturalismoaren barruan sartzen diren beste lan batzuk dira: Einsame Menschen (1891, Arima bakartiak); Florian Geyer (1896); Michael Kramer (1900). Joera mistiko eta sinbolista erakutsi zuen beste zenbaitetan: Hanneles Himmelfahrt (1896, Hanneleren igoera zerura); Die versunkene Glocke (1896, Ezkila urperatua). Beste hirugarren bide bat ere erabili zuen, ohitura-komediarena: Der Biperpelz (1893, Kastore-larrua), Berlingo gaizkileen eta poliziaren arteko borroka gai duena.
Lehen Mundu Gerraren ondoren, eleberria landu zuen, batez ere. Alor horretan ere, gai-aniztasun bera erakutsi zuen: Der Narr in Christo Emanuel Quint (1910), Der Ketzer von Soana (1918, Soanako heresea), Die Insel der grossen Mutter (1924, Ama Handiaren uhartea). Sinbolo eta mitoarekiko atxikimenduak poema epiko eta kosmiko handiak idaztera bultzatu zuen: Till Eulenspiegel (1927), Der grosse Traum (1942, Amets handia). Hauptmannen obra oparoa, 45 drama, 18 eleberri eta kontakizun-liburu, 6 olerki eta 3 poema-liburu, bere garaiko Alemaniako gizartea ulertzeko nahitaezko erreferentzia da.
Literaturako Nobel saria jaso zuen 1912an.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q43523
* Multimedia: Gerhart Hauptmann / Q43523
# Gerhard Richter

Gerhard Richter (Dresden, Alemania, 1932 -) alemaniar pintorea da.

## Biografia

Dresdengo Arte Akademian egin zituen ikasketak 1952-1956 bitartean, errealismo sozialean oinarrituta; laster, baina, joera modernoak baztertuta zeuden giro horretatik alde egin beharra ikusi zuen, eta 1961-1963 bitartean Düsseldorfeko Akademian ikasi zuen, abstrakzioaren eraginpean.
1962 arte bere obra figuratiboa izan zen batez ere, Giacometti, Bacon eta Dubuffeten eraginpean. 1960ko hamarraldiaren hasieran, koadroak egiteko metodo berriak erabiltzeko aukera ikusi zuen Lichtensteinen obran, eta margo-argazkiak egiten hasi zen, Rauschenbergen transposizioak baino argazki-itxura handiagokoak, baina Warholen lanak baino margolan-itxura handiagokoak, aldi berean. Handik aurrera masa-komunikabideetatik ateratako gaiak erabili zituen, eta egunkarietako argazkietan edo zaleenetan oinarritutako koadroak egin zituen.
Ikusleak gauza ezagunak pintura artean nola antzematen dituen aztertu zuen geroztik bere koadro askotan: Hiriko irudiak (1968-1969); Hodeiak (1968-1970-1971-1976); Mendiak (1968-1969). 1963an happening bat egin zuen Konradekin Manifestazio bat errealismo kapitalistarentzat, eta harrezkero Richterren obra poptzat hartu izan da, oker hartu bada ere. Palermorekin batera oihal arruntak erabili zituen, saltegi handietan erosiak, popari jarraituz, baina bere obra harago doa: aztergaia ez da masa-komunikabideen ikonografia, pintura bera baizik. 1960ko hamarraldiaren bukaeraz gero bere lana erabat abstraktu bihurtu zen. Koadro monokromoak egin zituen hasieran, Koadro grisak, Vietnamgo Gerran inspiratuak. 1980ko hamarraldian abstrakzio espresionista landu zuen gehienbat, kolore bizikoa, eta figurazioa beste sail osagarri baterako utzi zuen, fotomargoetarako. Koadro abstraktuetan margo-errepertorio handia erabili zuen, Alemaniako pintura modernoaren historia laburbiltzen zuena.
1968az gero Düsseldorfeko Arte Akademiako irakasle da. 1983an, Richter Düsseldorfetik Koloniara joan zen bizitzera, eta gaur egun ere hantxe bizi da.
1997an Praemium Imperiale saria irabazi zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q164351
* Multimedia: Gerhard Richter / Q164351
# Gerhardtita

Gerhardtita karbonato motako minerala da.

## Ezaugarriak

Gerhardtita karbonato mineralaren formula kimikoa hau da: ${\ce {Cu2(NO3)(OH)3}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 2 da.

## Erreferentziak

* 1 2 (Ingelesez) «Gerhardtite: Mineral information, data and localities.» www.mindat.org (Noiz kontsultatua: 12-05-2019).
# Geri's Game

Geri's Game (euskaraz: «Geriren Jokoa») 1997ko Jan Pinkava txekiar-britainiar zinema zuzendari eta gidoilariak zuzendu eta idatzitako konputagailu animaziozko film laburra da. Pixar ekoiztetxeak ekoitzi zuen.

## Argumentua

Oharra: Atal honek istorio osoa edo amaiera argitzen du.
Gerik, filmeko pertsonaia nagusiak, bere buruaren aurka xake partida bat jokatzen du. Jokoa aurrera doan heinean, bi pertsona ezberdin elkarren artean jokatuz dabiltzala dirudi.

## Kanpo estekak

* IMDBko fitxa irakurgai (Ingelesez)
* Datuak: Q749153
# Glukogenesi

Glukogenesia glukogenoa sintetizatzen duen bide anabolikoa da, glukosatik abiatuta. Gibelean burutzen da, eta hein txikiago batean baita giharretan ere.
Glukogenoa sortzeko glukosa fosforilatu egin behar da lehen. Horrela, glukosa-6 fosfatoa da glukogenoaren aitzindaria.
Glukogenesiaren ekuazioa honako hau da:
       n C$_6$H$_{12}$O$_6$ (glukosa) → (C$_6$H$_{10}$O$_5$)$_n$ (glukogeno) + (n-1) H$_2$O
Intsulina hormonak glukogenesia bultzatzen du, odolean dagoen glukosa kopurua jaitsiz. Glukagoi izeneko hormonak, berriz, glukogenesia inhibitzen du, odoleko glukosa kontzentrazioa handituz. Adrenalinak ere glukagonek duen efektu berdina du.

## Kanpo estekak

* Datuak: Q901694
* Multimedia: Glycogenesis / Q901694
# Glukokortikoide

Glukokortikoideak karbohidratoen metabolismoaren erregulazioan parte hartzen duten kortikosteroideen familiako hormonak dira, glukoneogenesiari eta glukogenolisiari mesede eginez; gainera, immunosupresio-jarduera dute. Bere ekintza erregulatzailea koipeen eta proteinen tarteko metabolismora ere hedatzen da. Glukokortikoideak batez ere gizakien azal suprarrenalean gertatzen dira: kortisola, kortisona eta kortikosterona. Kortisola glukokortikoide garrantzitsuena da gizakiarengan.
Ikuspegi farmakologikotik, erabilera sistemikorako kortikosteroideak dira, eta horien erreferentziazko farmakoa hidrokortisona da; horrek, kontzentrazio altuetan, hormona adrenokortikotropikoaren ekoizpena ken dezake adenohipofisian.

## Erreferentziak

* ↑ Guyton, Arthur C.; Hall, John E.. (2006). Tratado de fisiología médica. (11. argitaraldia) ELSEVIER, 1115 or..

## Kanpo estekak

* Datuak: Q422549
* Multimedia: Glucocorticoids / Q422549
# Glukoneogenesi

Glukoneogenesia organismo heterotrofoengan glukosa sortzen duen bide metabolikoa da.
Organismo autotrofoek glukosaren sintesia, jakina denez, fotosintesi eta Calvin zikloaren bidez burutzen dute. Heterotrofoengan glukosaren sintesia ez da autotrofoengan bezain funtsezkoa, dietaren bidez hartzen baitute. Horretaz gain, heterotrofoek glukosaren erreserba bat dute (glukogeno moduan), glukosaren eskaera asetzen duena. Organismoak glukosa asko behar duenean (ariketa fisikoan, esaterako) gibeleko glukogenoa hidrolizatzen du. Aparteko egoera batzuetan, hala ere, ohiko glukosa kantitatea ez da nahikoa izaten eta organismoak glukoneogenesiaren bidez glukosa sintetizatu behar du (baraualdian, esaterako).
Animaliengan glukoneogenesi edo glukosaren sintesiaren ostean glukogenesia dator (glukogenoaren sintesia).
Autotrofoen aldean, heterotrofoek ez dute CO$_2$ eta H$_2$O molekuletatik glukosa sortzen, molekula organiko txiki batzuetatik baizik (aminoazidoak, pirubatoa, azetil-CoA, oxalazetatoa...). Pirubatoa abiapuntu moduan erabiltzen duen glukoneogenesia da garrantzitsuena: bide horretan glukosa sortzen da glukolisiaren alderantiziko bide batetik, nahiz eta urrats batzuetan bi bide metaboliko horiek berdinak ez izan.
Azkenik landareen hazietan erreserban dauden lipidoak glukosa bihurtzen dira glioxilatoaren zikloaren bidez. Haziak fotosintesia egiteko gaitasuna lortzen duen bitartean glukosa iturri bakarra du prozesu hau. Hazietako zeluletako glioxisometan gertatzen da prozesu hori.

## Kanpo estekak

* Datuak: Q191835
* Multimedia: Gluconeogenesis / Q191835
# Green Valley (Kalifornia)

Green Valley Ameriketako Estatu Batuetako erroldak esleitutako leku bat da. Los Angeles konderrian kokatuta dago, Kalifornia estatuan. 1.036 biztanle ditu, 33,175504 kilometro koadroko azaleran banatuta.

## Ikus, gainera

* Los Angeles konderria

## Kanpo estekak

* Datuak: Q5603360
# Green Valley (Wisconsin)

Green Valley Ameriketako Estatu Batuetako inkorporatutako herri bat da. Marathon konderrian kokatuta dago, Wisconsin estatuan. 515 biztanle ditu, 35,2 kilometro koadroko azaleran banatuta.

## Ikus, gainera

* Marathon konderrian

## Kanpo estekak

* Datuak: Q5603355
# Green Valley (musika taldea)

Green Valley espainiar estatuko musika talde bat da. Talde honek reggae-a eta dancehall-a kantatzen ditu bereziki. Bost musikagile katalan eta arabarrek osatzen dute eta haien berezitasuna apaltasuna, umiltasuna eta indarra dira. Euren abestiekin bidegabekeria sozialak aldarrikatzen saiatzen dira, mundu osoari mezu positibo bat emanez.

## Historia

2001ean Ander Valverde, Green Valley-ren fundatzailea Sound system formatuan hasi zen Gasteizen. Urte bat geroago, taldekide berri bat integratu zen, Joaquin Chica izenekoa. 2007.an, bigarren maketa grabatu zuten, Inmigrantes hain zuzen ere. Hiru urte geroago, merkaturatu zuten haien lehen lan diskografikoa; En tus manos. Disko honek reggae, roots eta dancehall musika motak nahasten zituelarik. 2012an, haien bigarren diskoa argitaratu zuten; disko hau Joaquin Chicaren bizitzaren tarte batean oinarrituta zegoen marihuana erretzen zuenean hain zuzen, hori dela eta Marihuana Forever izena jarri zioten. Urte baten buruan, Mírame a los ojos publikatu zuten, lan berri bat, sentimendu asko adierazten zuena. 2014an hamargarren urteurrena ospatu zuen talde honek, eta behar bezala ospatzeko disko berezi bat argitaratu zuen Hijos de la Tierra deitutakoa.

## Taldekideak

* Ander Valverde, (Kantari eta Konpositorea).
* Egoitz Uriarte, (Bateria).
* Ander Larrea (Musikagilea), (Gitarrista).
* Juantxi Fernández, (Baxua).
* Jonathan Sánchez, (Teklatua).

## Diskografia
### Maketak

* 2002: El sueño perdido (Ander Valverde bakarka).
* 2007: Inmigrantes.

### Bildumak

* 2010: En tus manos.
* 2012: La Voz del Pueblo.
* 2013: Mírame a los ojos.
* 2014: Hijos de la tierra.
* 2016: AHORA.
* 2019: Bajo la piel
* 2022: La Llave Maestra

## Kanpo estekak

* Datuak: Q25478560
# Green konderria (Wisconsin)

Green konderria (ingelesez: Green County) Wisconsinko konderri bat da, Ameriketako Estatu Batuetan. Hiriburua Monroe da. 2010eko zentsuaren arabera 36.842 biztanle zituen, Green kilometro koadroko azaleran.

## Geografia

Green konderriak 1.513,76 kilometro koadro ditu. Horietatik 1,32 ura dira. Beste 1.512,44 lurra dira. Biztanleria dentsitatea 24,34 da.

## Demografia

2010eko zentsoan bizi ziren 36.842 pertsonetatik 36.146 txuriak edo hispanoak dira. Horietatik hispano edo latino kategorian 1.033 dira. 137 beltzak edo afroamerikarrak. 50 amerikar natiboak ziren eta 9 Hawaii edo Pazifikoko irletako natiboak. 197 asiarrak ziren. Bestelako arraza bat kategorian 15 biztanle daude. Bukatzeko euren burua arraza bat baino gehiagotan 288 pertsonek kokatzen zuten.

### Biztanleria piramidea
## Kanpo estekak

* Datuak: Q489163
* Multimedia: Green County, Wisconsin / Q489163
# Green Valley Farms (Texas)

Green Valley Farms Ameriketako Estatu Batuetako erroldak esleitutako leku bat da. Cameron konderrian dago, Texas estatuan. 655 biztanle ditu, 10,261939 kilometro koadroko azaleran banatuta.

## Ikus, gainera

* Cameron konderria

## Kanpo estekak

* Datuak: Q970133
# Green konderria

Green konderria honako konderrietako bat izan daiteke:
* Green konderria (Kentucky)
* Green konderria (Wisconsin)
# Green Valley (Maryland)

Green Valley Ameriketako Estatu Batuetako erroldak esleitutako leku bat da. Frederick konderrian kokatuta dago, Maryland estatuan. 12.643 biztanle ditu, 53.400.000 kilometro koadroko azaleran banatuta.

## Ikus, gainera

* Frederick konderria

## Kanpo estekak

* Datuak: Q754532
# Green konderria (Kentucky)

Green konderria (ingelesez: Green County) Kentuckyko konderri bat da, Ameriketako Estatu Batuetan. Hiriburua Greensburg da. 2010eko zentsuaren arabera 11.258 biztanle zituen, Green kilometro koadroko azaleran.

## Geografia

Green konderriak 747,96 kilometro koadro ditu. Horietatik 7,14 ura dira. Beste 740,83 lurra dira. Biztanleria dentsitatea 15,05 da.

## Demografia

2010eko zentsoan bizi ziren 11.258 pertsonetatik 10.850 txuriak edo hispanoak dira. Horietatik hispano edo latino kategorian 159 dira. 222 beltzak edo afroamerikarrak. 34 amerikar natiboak ziren eta 1 Hawaii edo Pazifikoko irletako natiboak. 17 asiarrak ziren. Bestelako arraza bat kategorian 13 biztanle daude. Bukatzeko euren burua arraza bat baino gehiagotan 121 pertsonek kokatzen zuten.

### Biztanleria piramidea
## Kanpo estekak

* Datuak: Q486087
* Multimedia: Green County, Kentucky / Q486087
# Green udalerria, Adams konderria (Ohio)

Green udalerria Ameriketako Estatu Batuetako Ohio estatuko udalerri bat da, Adams konderrian. Azken zentsuaren arabera 552 biztanle zituen, 143.8 milia karratu (372 km$^2$) eremuan.

## Ekonomia

2020ko zentsuaren arabera, Green udalerriak 222 etxebizitza zeuden. Per capita diru-sarrerak 18.492 estatubatuar dolar ziren.

## Kanpo estekak

* Datuak: Q922435
* Multimedia: Green Township, Adams County, Ohio / Q922435
# Greifenstein

Greifenstein Alemaniako udalerria da. Hessen estatuan kokatuta dago, [[Lahn-Dill barrutia|Lahn-Dill]] barrutian. 2014an 6.721 biztanle zituen 67,42 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q622167
* Multimedia: Greifenstein (Hessen) / Q622167
# Greifswaldeko badia

Greifswaldeko badia edo boddena (alemanez: Greifswalder Bodden) Itsaso Baltikoaren hego-mendebaldean dagoen itsas aintzira da. Mecklenburg-Aurrepomeraniako kostaldean dago eta 514 km²-ko azalera du.
Greifswaldeko badia, mendebaldean, Rügen uharteak mugatzen du; hego-ekialdean, Usedom uharteak; ekialdean, Pomeraniako badiak; eta, hegoaldean, Alemaniako lur kontinentalek. Badia Itsaso Baltikoarekin ere lotuta dago Strelasund itsasartearen bidez, Rügen kontinentetik banatzen duen itsas-adar estua. Badiaren iparraldeari batzuetan Rügischer Bodden diote.
Badiak oso kostalde banatua du, badietako badia izanda. Mönchgut (Rügen ekialdean) eta Zudar (Rügen hegoaldean) lurmuturrek badia txikiago askotan banatzen dute. Badiako portu nagusia Greifswald da.
Greifswaldeko badia ez da oso sakona, 5,6 metroko sakonera du batez beste, eta 13,5 metroko sakonera gehienez. Ur gazikara du, gazia izan beharrean, ibaien eraginagatik eta Itsaso Baltikoaren hidrografia konplexuagatik (ur gazia, oro har, sakonera handiagoetan baino ez dago).
1990eko Alemaniaren bateratzea aurretik, Greifswaldeko badia ur-kirolak praktikatzeko leku publikoa izan zen, Ekialdeko Alemaniako Baltikoko kostalde gehienean ez bezala. Bertako geografiak erraz zaintzen zuen badia, eta horrek zapuztu egiten zituen herrialdetik ihes egiteko erabili nahi zutenak. Gertuen zegoen badiako Varsoviako Itunetik kanpo zegoen tokia Danimarkako Bornholm uhartea zen, 100 kilometrotik gorako distantziara.

## Kanpo estekak

* Datuak: Q647879
* Multimedia: Greifswalder Bodden / Q647879
# Greifenberg

Greifenberg Alemaniako udalerria da. Bavaria estatuan dago, [[Landsberg am Lech (barrutia)|Landsberg am Lech]] barrutian. 2014an 2.170 biztanle zituen 8,21 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q627500
* Multimedia: Greifenberg / Q627500
# Greig (New York)

Greig Ameriketako Estatu Batuetako inkorporatutako herri bat da. Lewis konderrian kokatuta dago, New York estatuan. 1.179 biztanle ditu, 94,36 kilometro koadroko azaleran banatuta.

## Ikus, gainera

* Lewis konderrian

## Kanpo estekak

* Datuak: Q3708307
* Multimedia: Greig, New York / Q3708307
# Greig Laidlaw

Greig Laidlaw (Edinburgh, 1985eko urriaren 12a) eskoziar errugbilari ohia da, uztartze-erdilari eta zabaltzaile postuetan aritzen zena. Edinburgh Rugby eta Gloucester RFC taldeetan jokatu ondoren, Frantziako AMS Clermont Auvergnek kontratatu zuen 2017an. 2020–2023 bitartean, Japoniako Urayasu D-Rocksen ibili zen. Eskoziako selekzioko kidea izan zen 2010etik 2019ra, eta kapitaina 2013tik aurrera. World Rugbyren urteko jokalari onenaren sarirako izendatu zuten 2015ean.

## Ibilbidea

* Edinburgh Rugby: 2007–2014
* Gloucester Rugby: 2014–2017
* ASM Clermont Auvergne: 2017–2020
* Urayasu D-Rocks: 2020–2023

## Palmaresa
### Edinburgh Rugby

* Guinness Pro12
** finalista: 2009

### Gloucester RFC

* European Challege Cup
** irabazlea: 2015

### AMS Clermont

* Frantziako errugbi txapelketa
** finalista: 2019
* European Challege Cup
** irabazlea: 2019

### Eskoziako selekzioa

* 76 partida, 2010-2019 bitartean
* 714 tanto (5 entsegu, 106 transformazio, 159 zigor kolpe)
* 39 aldiz kapitaina
* Calcutta Cup
** irabazlea: 2018

## Erreferentziak

* ↑ Dan Carter wins World Rugby player of the year award. stuff.co.nz (Noiz kontsultatua: 2018-3-22).

## Kanpo estekak

* Datuak: Q3116394
* Multimedia: Greig Laidlaw / Q3116394
# Greifensee

Greifensee honakoa izan daiteke:
* Greifensee (lakua), Suitzako lakua.
* Greifensee (Zürich), udalerria.
# Greifensee (Zürich)

Greifensee Suitzako udalerria da. Zürich kantonamenduan dago, Uster barrutia barrutian. 2014an 5,345 biztanle zituen 2,3 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q64882
* Multimedia: Greifensee ZH / Q64882
Maur
# Greifensteinita

Greifensteinita fosfato motako minerala da eta roscherite taldearen kidea da.

## Ezaugarriak

Greifensteinita fosfato mineralaren formula kimikoa hau da: ${\ce {Ca2Fe^{2+}5Be4(PO4)6(OH)4 * 6H2O}}$. Sistema monoklinikoaren arabera sortzen ditu kristalak.

## Erreferentziak

* 1 2 (Ingelesez) «Greifensteinite: Mineral information, data and localities.» www.mindat.org (Noiz kontsultatua: 12-05-2019).
# Greigita

Greigita sulfuro motako minerala da eta linnaeite subtaldearen kidea da.

## Ezaugarriak

Greigita sulfuro mineralaren formula kimikoa hau da: ${\ce {Fe^{2+}Fe^{3+}2S4}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 4 - 4,5 da.

## Erreferentziak

* 1 2 (Ingelesez) «Greigite: Mineral information, data and localities.» www.mindat.org (Noiz kontsultatua: 12-05-2019).
# Greziar jatorrizko jainko-jainkosak

Greziar mitologian, jatorrizko jainko eta jainkosak Kaosaren ondoren jaiotako lehen jainko eta jainkosak dira. Gaia eta Urano jainkoek Titanak eta Ziklopeak eduki zituzten. Kronos eta Rea titanek Zeus, Poseidon, Hades, Hestia, Hera eta Demeter jainkoak eduki zituzten, titanak uzkaldu zituztenak. Ostera, jainkoen arteko gudak egon ziren, Zeusen erregealdia hasi zen arte.

## Kanpo estekak

* Datuak: Q878099